b"\n_START_ARTICLE_\nLlu\xc3\xafsa Cristina de Savoia-Carignan\n_START_SECTION_\nMatrimoni i fills\n_START_PARAGRAPH_\nAmb l'ajuda del rei Llu\xc3\xads XIV, es va poder concertar el casament de Llu\xc3\xafsa Cristina amb un pr\xc3\xadncep de Baden. El 15 de mar\xc3\xa7 de 1653 es va casar a Par\xc3\xads amb el pr\xc3\xadncep de Baden Ferran Maximili\xc3\xa0 (1625-1669), fill de Guillem de Baden-Baden (1593-1677) i de la seva primera dona Caterina \xc3\x9arsula de Hohenzollern-Hechingen (1610-1640). El matrimoni va tenir un fill, Llu\xc3\xads Guillem de Baden-Baden (1655-1707), que es cas\xc3\xa0 amb Sibil\xc2\xb7la Augusta de Sax\xc3\xb2nia-Lauenburg (1675-1733)._NEWLINE_Tres mesos despr\xc3\xa9s d'haver tingut el fill, Ferran Maximili\xc3\xa0 volgu\xc3\xa9 tornar a Baden i va deixar la Cort de Versalles, on inicialment s'havien instal\xc2\xb7lat. Llu\xc3\xafsa Cristina s'hi neg\xc3\xa0 i el seu marit s'endugu\xc3\xa9 tamb\xc3\xa9 el seu fill."